儀式感都慳!港女呻周年紀念食外賣「盤都唔擺」 丈夫1原因解釋
不少女生認為紀念日應該好好慶祝!有女子在網上大呻,指以住周年紀錄都會外出用餐及交換小禮物,但今年丈夫只安排留在家中叫外賣,甚至拒絕擺盤「點返枝蠟燭叫燭光晚餐都冇咁嬲」。丈夫解釋因為有外賣優惠,而且外賣本身有餐具,不想多做步驟「唔想洗」,人妻批評他連一點儀式感都省略。有網民建議她嘗試向丈夫表達己見,對方可能不知問題所在,惟部份人認為不必過於執着儀式感,「一齊得愈耐對呢啲節日無感」、「日子日日都係咁過啦」。
樓主在親子王國討論區以「
」為題發帖,表示自己很少和伴侶慶祝,以往紀念日「多數都係出去食餐飯,再交換吓小禮物仔,叫做象徵式慶祝一下周年紀念」。最近幾年丈夫愈來愈隨意,慶祝活動變得敷衍,不會再年年交換禮物,今年周年紀念更只叫外賣吃,而且「盤都唔擺,直接拎出嚟食,咁樣同平時係冇分別」。樓主不忿稱:「大佬呀,都叫周年紀念呀,點返枝蠟燭叫燭光晚餐都冇咁嬲。」丈夫解釋因為外賣有優惠,消費200元半價,比外出用膳便宜,不擺盤純粹因為不想洗碗,「外賣本身都有個兜,費時做多個步驟」。樓主大呻每年只有幾個紀念日,「連嗰少少儀式感(都)慳」、「係咪所有男人都係咁㗎?」。
網民認為「佢記得個日子已好好」,建議樓主下次早點提醒另一半周年紀念要外出慶祝,「如果你真係咁重視,唔好留畀男人揸主意,呢啲受唔起考驗」,如未特別提醒「正常人都會敷衍了事」。有留言又反指樓主如果緊張也可主動安排,「紀念日係大家的,遇上不滿,點解老是男人的問題?」。
然而,部份有家室的網民表示不太重視紀念日,「有咗小朋友之後,最有儀式感就係小朋友生日」、「我除左第一年有出去食個飯叫做慶祝吓,跟住呢十幾年都無啦」。樓主回覆指紀念日一年只有數天,慶祝一下也不過分,平日周年紀念都是丈夫負責,「不過見到咁多位姊妹都係冇咩儀式感,有少少覺得係自己問題」、「下次我直接book埋餐廳,好過依家咁有誤會」。
(親子王國)